ACUERDO PLENARIO MODIFICACIÓN ORDENANZA FISCAL Nº10
ADMINISTRACIÓN LOCAL — Municipal — Mondariz (Ordenanzas e Regulamentos, 10/06/2015)

O pleno do concello de Mondariz en sesión de 27 de maio de 2015, acordou a aprobación definitiva, da modificación da Ordenanza fiscal nº 10 reguladora da taxa por prestación do servizo público de instalacións deportivas e outras análogos no concello de Mondariz, cuxo texto íntegro faise público en cumplimento do artigo 17 do Texto Refundido da Lei Reguladora das Facendas Locais aprobado por Real Decreto lexislativo 2/2004, de 5 de marzo. En uso das facultades concedidas polos artigos 133.2 e 142 da Constitución e polo artigo 106 da Lei 7/85, reguladora das Bases de Réxime Local, e de conformidade co disposto nos artigos 15 a 19 do Texto Refundido da Lei reguladora das Facendas Locais, este Concello establece a Taxa por prestación do servizo público municipal de instalacións deportivas e outros servizos análogos, que se rexerá pola presente Ordenanza Fiscal, atendendo as súas normas ó disposto no artigo 57 do citado Texto Refundido Constitúe o feito impoñible da presente taxa a utilización das instalacións deportivas e prestación de servizos que de seguido se detallan: Son suxeitos pasivos desta taxa, a título de contribuínte, as persoas físicas ou xurídicas e as entidades a que se refire o artigo 35.4 da Lei Xeral Tributaria e 23 do Texto Refundido da Lei reguladora das Facendas Locais, usuarias dos servizos descritos no artigo anterior. Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria, así como os copartícipes ou cotitulares das Entidades recollidas no artigo 35.4 da Lei Xeral Tributaria, que responderán solidariamente en proporción ás súas respectivas participacións das obrigas tributarias da Entidade. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos suposto e co alcance que sinala o artigo 43 da Lei Xeral Tributaria. Nos supostos sinalados na presente ordenanza, o período impositivo coincidirá co período peticionado polo suxeito pasivo para a utilización da instalación deportiva, devengándose a taxa no momento de formalizar a solicitude. Establécense as seguintes tarifas por utilización das instalacións deportivas municipais: No que respecta ás actividades deportivas organizadas polo Concello de Mondariz, dacordo co establecido na Lei 40/2003, do 18 de novembro, de protección ás familias numerosas, establécese unha bonificación do 10% da taxa establecida en cada caso, para os membros destas familias, acreditando esta condición no momento de solicitar a inscrición coa presentación da fotocopia do libro de familia. No caso de non se poder prestar o servizo por causa imputable ó Concello, será devolto ó usuario o importe satisfeito e non desfrutado, non tendo dereito a indemnización algunha. A cobranza das tarifas reguladas nesta Ordenanza se efectuará, segundo os casos, na Tesourería municipal despois da formalización do oportuno mandamento de ingreso por Intervención, ou no seu caso, nas Oficinas das instalacións contra entrega do correspondente recibo numerado. As cantidades cobradas nas dependencias das instalacións deportivas se ingresarán na Tesourería municipal previa formalización do correspondente mandamento de ingreso, o que se unirá a relación de beneficiarios de utilización das instalacións, indicándose as horas, días e importes. En todo o relativo á cualificación de infraccións tributarias, así como das sancións que ás mesmas correspondan, estarase ó disposto nos artigos 178 e seguintes da Lei Xeral Tributaria. A presente modificación entrará en vigor, logo da súa publicación no Boletín Oficial da Provincia, permanecendo en vigor ata a súa modificación ou derrogación expresas. Contra o presente acordo, conforme ao artigo 19 do Texto Refundido da Lei Reguladora das Facendas Locais aprobado por Real Decreto lexislativo 2/2004, se poderá interpoñer polos interesados recurso contencioso-administrativo, no prazo de dous meses contados a partir do día seguinte da publicación de este anuncio no Boletín Oficial da Provincia, ante o Tribunal Superior de Xustiza de Galicia. O Alcalde, Julio Alén Montes.—O Secretario, Francisco Fernández Castro.